हरियाणा के गुरुग्राम स्थित पब्लिक हेल्थ फांउडेशन के शोधकर्ताओं ने यह अध्‍ययन किया है। इसके तहत अक्तूबर 2016 से फरवरी 2017 के दौरान उत्तर प्रदेश के दो जिलों कानपुर और उन्नाव के नौ सार्वजनिक स्वास्थ्य केंद्रों में प्रसूति सेवाओं की गुणवत्ता का अध्ययन किया गया। इसके बाद अध्‍ययन से प्राप्त आंकड़ों का विश्लेषण विश्व स्वास्थ्य संगठन के मातृ एवं शिशु स्वास्थ्य के लिए निर्धारित मापदंडों के आधार पर किया गया। यह अध्ययन शोध पत्रिका प्लॉस वन में प्रकाशित किया गया है।